'Otpustit ćemo 1100 radnika, to je jedina šansa za HŽ Cargo'

Uprava ima 14 dana za dogovor sa sindikatima. Ako ne uspiju, bez žaljenja ćemo HŽ Cargo poslati u stečaj s likvidacijom, rekao je ministar prometa Hajdaš Dončić

<p><b>Vlada </b>je odlučila <b>spašavati HŽ Carg</b>o, nakon propasti pregovora s rumunjskom <b>Grampet grupom.</b> Ministar prometa <b>Siniša Hajdaš Dončić</b> je rekao da ta tvrtka koja prevozi teret <b>pod hitno mora otpustiti 1100 zaposlenih</b>, <b>smanjiti plaće za 20 posto</b>, <b>prodati sve što nije osnovni posao </b>i <b>smanjiti izdatke za otpremnine i zaposlene</b>. Vlada će <b>osigurati 230 milijuna kuna</b>, ali tek nakon što se te mjere provedu.</p><p>- Uprava ima <b>14 dana </b>za dogovor sa <b>sindikatima</b>. Ako ne uspiju, bez žaljenja ćemo HŽ Cargo <b>poslati u stečaj s likvidacijom</b>. Vrijeme za popuštanje socijalnim partnerima je prošlo - rekao je Hajdaš Dončić.</p><p>Tvrtka ima <b>3482 zaposlena</b>. Predsjednik uprave HŽ Carga <b>Danijel Krakić </b>je rekao da će prodavati i oko <b>1800 vagona</b>. Prodat će se i RŽV Čakovec. Planiraju naplatiti i milijune dugova jer trenutačno i HŽ Cargo duguje 248 milijuna koje brzo mora platiti, ali toliko i potražuju. Dugoročni dug je čak<b> 800 milijuna kuna.</b></p><p>- Nije iracionalno spašavati HŽ Cargo, više bi koštalo da odu u stečaj. On će se na kraju privatizirati nakon restrukturiranja, ali to neće biti ove godine - rekao je Hajdaš Dončić.</p><p>Osvrnuo se i na to što je rumunjska Grampet grupa ostala šokirana zbog prekida pregovora i rekli su da nisu nigdje imali tako loš tretman.</p><p>- Tko ne uspije, on je ljut. To je kao kad raskidate s djevojkom - zaključio je Dončić.</p>